U-I-254/13, Up-871/13
Natisni
Opravilna št.:
U-I-254/13, Up-871/13
Datum odločitve:
21. 1. 2014
ECLI:
ECLI:SI:USRS:2014:U.I.254.13
Akt:
Zakon o pravdnem postopku (Uradni list RS, št. 73/07 – uradno prečiščeno besedilo in 45/08) (ZPP), 4. odst. 86. čl. in 367.č čl.

Ustavna pritožba zoper sklep Vrhovnega sodišča št. II DoR 66/2013 z dne 18. 4. 2013 v zvezi s sklepom Višjega sodišča v Ljubljani št. I Cp 1578/2012 z dne 29. 11. 2012 in s sklepom Okrožnega sodišča v Ljubljani št. P 3704/2009 z dne 19. 4. 2012
Izrek:
Pobuda za začetek postopka za oceno ustavnosti četrtega odstavka 86. člena in 367.č člena Zakona o pravdnem postopku (Uradni list RS, št. 73/07 – uradno prečiščeno besedilo in 45/08) se zavrne.

Ustavna pritožba zoper sklep Vrhovnega sodišča št. II DoR 66/2013 z dne 18. 4. 2013 v zvezi s sklepom Višjega sodišča v Ljubljani št. I Cp 1578/2012 z dne 29. 11. 2012 in s sklepom Okrožnega sodišča v Ljubljani št. P 3704/2009 z dne 19. 4. 2012 se ne sprejme.
Evidenčni stavek:
Ustavno sodišče pobudo za začetek postopka za oceno ustavnosti (in zakonitosti) zavrne, če od odločitve ni pričakovati rešitve pomembnega pravnega vprašanja.
Ustavno sodišče ustavne pritožbe ni sprejelo v obravnavo, ker niso izpolnjeni pogoji iz drugega odstavka 55.b člena Zakona o Ustavnem sodišču.
Geslo:
1.5.51.1.5.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker ne odpira pomembnega vprašanja.
1.5.51.2.2 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker očitno ni kršitve ustavnih pravic.
Pravna podlaga:
Člen 26.2, 55.b.2, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov, ustavna pritožba
Vrsta akta:
zakon, posamični akt
Vlagatelj:
Anton Mohorič, Kranj
Datum vloge:
27. 6. 2013
Vrsta odločitve:
sklep
Vrsta rešitve:
zavrnitev, nesprejem ustavne pritožbe
Dokument:
US30337
Dokument v PDF obliki:
U-I-254-13, Up-871-13.pdf
139 KB
Prenesite datoteko
U-I-254/13-4
Up-871/13-5
21. 1. 2014
SKLEP
Ustavno sodišče je v postopkih za preizkus pobude in ustavne pritožbe Antona Mohoriča, Kranj, na seji 21. januarja 2014
sklenilo:
1. Pobuda za začetek postopka za oceno ustavnosti četrtega odstavka 86. člena in 367.č člena Zakona o pravdnem postopku (Uradni list RS, št. 73/07 – uradno prečiščeno besedilo in 45/08) se zavrne.
2. Ustavna pritožba zoper sklep Vrhovnega sodišča št. II DoR 66/2013 z dne 18. 4. 2013 v zvezi s sklepom Višjega sodišča v Ljubljani št. I Cp 1578/2012 z dne 29. 11. 2012 in s sklepom Okrožnega sodišča v Ljubljani št. P 3704/2009 z dne 19. 4. 2012 se ne sprejme.
OBRAZLOŽITEV
1. Pobudnik izpodbija v izreku navedeni določbi Zakona o pravdnem postopku (ZPP). Meni, da sta določbi v neskladju s pravico do nediskriminacijskega obravnavanja, ker določata obvezni pogoj oprave pravniškega državnega izpita v postopku za dopustitev revizije ali v reviziji.
2. Pobudnik vlaga tudi ustavno pritožbo zoper sklep, s katerim je Vrhovno sodišče zavrglo njegov predlog za dopustitev revizije zoper odločitev nižjih sodišč o zavrženju revizije.
3. Po drugem odstavku 26. člena Zakona o Ustavnem sodišču (Uradni list RS, št. 64/07 – uradno prečiščeno besedilo in 109/12 – v nadaljevanju ZUstS) Ustavno sodišče pobudo zavrne, če od odločitve ni pričakovati rešitve pomembnega pravnega vprašanja. Ko gre za oceno ustavnosti zakona oziroma oceno ustavnosti ali zakonitosti podzakonskega predpisa,  sprejme pobudo za začetek takega postopka Ustavno sodišče torej le tedaj, če bo lahko na njeni podlagi odločilo o pomembnem ustavnopravnem vprašanju. Pomembno ustavnopravno vprašanje, kadar se pobuda vlaga hkrati z ustavno pritožbo, pa je lahko samo tisto, ki je odločilno za sprejem ustavne pritožbe v obravnavo. Po oceni Ustavnega sodišča ta pobuda ne odpira pomembnih ustavnopravnih vprašanj, zato jo je Ustavno sodišče zavrnilo (1. točka izreka).
4. Ustavno sodišče ustavne pritožbe ni sprejelo v obravnavo, ker niso izpolnjeni pogoji iz drugega odstavka 55.b člena ZUstS (2. točka izreka).
5. Ustavno sodišče je sprejelo ta sklep na podlagi drugega odstavka 26. člena in drugega odstavka 55.b člena ZUstS v sestavi: predsednik mag. Miroslav Mozetič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, dr. Ernest Petrič, Jasna Pogačar, dr. Jadranka Sovdat in Jan Zobec. Sklep je sprejelo soglasno.
mag. Miroslav Mozetič
Predsednik